


ZAPISNIK
s  5. sjednice Vijeća Mjesnog odbora Špansko-jug,
održane 13. listopada 2021.  s početkom u 18:00 sati
u prostorijama Mjesnog odbora Špansko-jug,Josipa Strganca 4


NAZOČNI ČLANOVI VIJEĆA: Jelena Andrić, Mladen Bajić, Drago Bukovšak, Anka Karneval, Alessandro Kiramarios, Jakov Maruna, Ella Šimić, Ivan Tomić, Melita Vuk, Franjo Zadelj
NENAZOČNI ČLANOVI VIJEĆA: Jona Jovanović
Predsjedava: Alessandro Kiramarios, predsjednik Vijeća
Zapisnik vodi: Dubravka Mladić, stručna referentica u Gradskom uredu za mjesnu samoupravu
Predsjednik je otvorio sjednicu i pozdravio nazočne članove Vijeća.
Predsjednik konstatira da je nazočno 10 od ukupno 11 članova Vijeća, što znači da Vijeće može pravovaljano odlučivati. 
Predsjednik daje na usvajanje zapisnik s 4. sjednice Vijeća Mjesnog odbora Špansko-jug, članica Vijeća Anka Karneval traži da se dopuniti točku 17, na način da se još doda:
„Predsjednik je opisao mail, kojeg je od stanara Ulice Drage Gervaisa 17, 19 i 20 proslijedila gospođa Anka Karneval, vezan za zaključak 9. točke 3. sjednice VMO Špansko-jug.

Tekst maila:
Očitovanje na Prijedlog zaključka o rješavanju odvoza smeća u Ulici Drage Gervaisa 17,19,21, 
Temeljem zaključka MO Španskog jug za rješenje gore navedenog problema da se riješi odvoz smeća koji ni nije stvarni problem, već se piše od 2009. godine konstantno, predstavnici stanara Ulice Drage Gervaisa 17,19,21 / a bilo je i u Večernjem listu, te u Panorami emisija/ jedino ta tri ulaza imaju do ceste zeleni dio za koji se već godinama traži da se  betonskim osmicama napravi parking do ceste te omogući nogostupom pristup odvoz smeća direktno do kontejnera.
24.08.2009. predstavnici Gradske četvrti Stenjevec su došli vidjeti problematiku g. Jović , te nikad stanari nisu dobili povratni info.
Rješenje je moguće jer je NAPOMENA NOGOSTUP JE  PUNO VEĆI OD PROPISANOG I UZ MINIMALNA SREDSTVA SE MOŽE RIJEŠITI I PARKING A SAMIM TIME I ODVOZ SMEĆA KOJI NIJE PRAVI PROBLEM VEĆ POSLJEDICA PARKIRANJA VOZILA STANARA OD 3 ULAZA.
Postojeće stanje je slijedeće i to bi bilo trajno rješenje, a ne trošiti novac na privremena rješenja.

Naime ulazi u Ulici  Drage Gervaisa 17,19,21, nemaju jedini u toj ulici parkirna mjesta, te se parkiranje vrši na nogostupu. 
Nogostup je 2,05 m, te zeleni dio 2 m do ceste. Što znači da se trajno može riješiti problematika sa minimalnim sredstvima, da se na jedinom neriješenom dijelu u Ulici Drage Gervaisa17,19,21, stave betonske osmice na zeleni dio do ceste, omogući se dio stanara dobiju  parking koji sada nemaju sva 3 ulaza/ 72 stana, a samim time se oslobodi pristup za nesmetani  odvoz smeća nogostupom od 2,05 m do kontejnera.
Smatramo da predložene 3 stazice na 3 ulaza do kontejnera ne bi riješilo problem, a sredstva bi bila potrošena.

Predsjednik predlaže razgovor sa stanarima zgrade kako bi se problem riješio u suradnji sa stanarima.“
 
Prisutni članovi Vijeća s 10 glasova „za“ jednoglasno usvajaju izmjenu zapisnika s prethodne 4. sjednice Vijeća Mjesnog odbora Špansko-jug.

Predsjednik je predložio sljedeći dnevni red:
DNEVNI RED

1. Prijedlog zaključka o planu prioriteta Mjesnog odbora Špansko-jug u 2022. za Plan komunalnih aktivnosti Gradske četvrt Stenjevec za 2022. 

2. Informacije, pitanja i prijedlozi


[bookmark: _Hlk82975357]Prisutni su dnevni red  jednoglasno prihvatili.
 
Ad. 1.  Prijedlog zaključka o planu prioriteta Mjesnog odbora Špansko-jug u 2022. za Plan komunalnih aktivnosti Gradske četvrt Stenjevec za 2022. 

Predsjednik upoznaje prisutne s točkom dnevnog reda. U raspravi i u davanju prijedloga sudjelovali su članovi Vijeća
Predsjednik predlaže, a Vijeće jednoglasno s 10 glasova “za“  donosi

Z A K LJ U Č A K
Vijeće Mjesnog odbora Špansko-jug donosi Plan prioriteta Mjesnog odbora Špansko-jug za 2022. za Plan komunalnih aktivnosti Gradske četvrti Stenjevec za 2022. Plan je sastavni dio zapisnika i nalazi se u prilogu.

Ad. 2. Informacije, pitanja i prijedlozi

Predsjednik predlaže da se odradi u ovom mjesecu još jedna sjednica zbog količine zaprimljenih zamolbi od strane građana.


Sjednica je završila u 19:15 sati.


KLASA:026-02/21-002/1749
URBROJ:251-06-11-1404-21-2
Zagreb, 13. listopada 2021.	                                                                           

